Hyvinvointialueiden maine on lähtenyt nousuun – Ekhva on toiseksi paras

Hyvinvointialueiden Luottamus&Maine 2025 -tutkimuksessa Etelä-Karjalan hyvinvointialue (Ekhva) paransi tulostaan entisestään.

Reputation and Trust Analyticsin (aiemmin T-Media) toteuttamaan tutkimukseen osallistui elokuussa yhteensä 4 307 suomalaista, ja siinä selvitettiin kaikkien hyvinvointialueiden maine ja sidosryhmätuki alueiden omien asukkaiden keskuudessa.

Etelä-Karjala jopa paransi sijoitustaan viime vuodesta 0,23 yksikön nousulla.

-Ekhvan osalta näen, että kiitos hyvästä maineestamme kuuluu ennen kaikkea osaavalle henkilöstöllemme, joka rakentaa ammattitaidollaan mainettamme joka päivä tapahtuvissa kohtaamisissa asiakkaidemme kanssa, strategia- ja hallintojohtaja Kaisa Heino kiittelee.

-Hyvinvointialueet tekevät hyvin sitoutuneesti työtä maineensa sekä luottamuksensa kehittämiseksi ja vahvistamiseksi oman alueensa asukkaiden keskuudessa, tutkimuksesta vastannut Reputation and Trust Analyticsin vanhempi neuvonantaja, KTT Nina Laakso sanoo tutkimustiedotteessa.

Lähde: Reputation and Trust Analytics

Palvelujen käyttöhalukkuus noussut hyvälle tasolle

Hyvinvointialueiden kokonaistuloksia tarkasteltaessa huomataan, että vahvinta käytöstukea asukkailta saavat palveluiden käyttäminen ja verovaroin tukeminen. Palveluja siis halutaan käyttää ja niiden rahoitusta tukea julkisin varoin.

-Tulosten mukaan asukkaiden halukkuus käyttää palveluja on noussut hyvälle tasolle. On merkittävää, että hyvinvointialueiden palveluihin suhtaudutaan jo näin hyvin, Laakso sanoo.

Lue lisää tutkimuksesta

Lisätietoja Ekhvan osalta:

Strategia- ja hallintojohtaja Kaisa Heino, p. 0406275521, kaisa.heino@ekhva.fi